Не забываюць пра сваю музычную “альма-матэр” колішнія навучэнцы. Прыемна ўпрыгожылі канцэртную праграму спевы Дзімы Камыны і Вольгі Касцюкевіч, віртуозная ігра на цымбалах Алены Савіцкай. Салістка ўзорнага ансамбля “Кучарочкі” Ірына Стасіловіч стала выдатным адкрыццём, прычым не толькі гэтай канцэртнай праграмы. Тэймур Пагасян выканаў дзве аўтарскія песні, выклікаўшы шквал апладысментаў. Вельмі прыхільна прымалі выступленні юных спевакоў Максіма Гаўрылкевіча і Надзеі Шчарбачэвіч. Выхаванкі Надзеі Пашкоўскай пакарылі прысутных іскраметнай “Цыганскай пляскай”.